## Agricultura obri consulta pública per a elaborar concessió d’ajudes a les explotacions de cirera afectades per factors climàtics adversos

*** Tots els tràmits es faran per via d’urgència en atenció a la seua especial naturalesa
* El tràmit d’informació pública tindrà un termini de 10 dies, comptats des de la seua publicació el *Diari Oficial de la Generalitat Valenciana***

La Conselleria d’Agricultura, Ramaderia i Pesca ha obert un període de consulta pública per al projecte d’orde pel qual s’aproven les bases reguladores per a la concessió d’ajudes a les explotacions agrícoles de cirera en zones afectades per factors climàtics, ambientals i d’incendis a la Comunitat Valenciana.

Estes ajudes tenen per objecte proporcionar més garanties per a la producció, fer front als reptes de la situació climàtica, explorar línies de finançament per a la reconversió varietal o canvis de cultiu en la mesura de les possibilitats, l’estudi de cobertures i assegurances més específiques, així com servir d’incentiu per a la continuïtat de l’agricultor.

El document es pot consultar en el [portal de participació](https://gvaparticipa.gva.es/) i el tràmit d’informació pública tindrà un termini de 10 dies, comptats des de l’endemà de la publicació en el *Diari Oficial de la Generalitat Valencian*a (DOGV).

El tràmit d’informació pública té per objecte donar audiència a totes les persones i organitzacions potencialment afectades perquè puguen presentar les seues aportacions i opinions, que seran registrades, consultades i, si és el cas, incorporades a l’orde de bases d’estes ajudes.

Per la seua especial naturalesa, tots els tràmits d’este procediment s’han de fer per via d’urgència.

Fecha: 14/05/2024